2019: Alhaji Atiku Abubakar zai koma Jam’iyyar PDP a yau ▷ Legit.ng
2019: Alhaji Atiku Abubakar zai koma Jam’iyyar PDP a yau
11 months ago 2779 views by Muhammad Malumfashi
- Ana tunani Atiku Abubakar na shirin dawowa PDP yau
- Kwanan nan ne Atiku ya bar Jam’iyyar APC mai mulki
- Da alamu Atiku zai nemi takarar Shugaban Kasa a PDP
Kwanaki Tsohon Mataimakin Shugaban Kasa Alhaji Atiku Abubakar ya bar Jam’iyyar APC. Sai dai bisa dukkan alamu za a samu sabon rikici a Jam’iyyar idan har Atiku Abubakar ya dawo Jam'iyyar PDP.
Atiku Abubakar ya fice daga Jam'iyyar APC
Jaridar Punch ta rahoto cewa yau ake sa rai Atiku Abubakar ya karbi katin zama ‘Dan Jam’iyyar PDP a Kauyen san a Jada. A karshen makon nan ne tarin Jama’a su ka tarbi Waziri Atiku a Garin Yola bayan ya fice daga Jam’iyyar APC mai mulki a Kasar.
KU KARANTA: Jam’iyyar PDP tace za ta karbi Atiku da hannu biyu-biyu
Mr. Ahmed Lawan wani na kusa da Atiku wanda yana cikin manyan Jam’iyyar APC ya tabbatar da wannan. Haka kuma Umar Ardo, wani babba a Jam’iyyar PDP mai adawa a Jihar Adamawa yace Atiku ya shirya komawa tsohuwar Jam’iyyar sa.
Atiku zai dawo Jam’iyyar ne domin ya samu tsayawa takarar Shugaban Kasa a 2019. Sai dai komawar Atiku zuwa Jam’iyyar zai kawo wani sabon rikici. Sauran masu neman kujerar PDP irin su Sule Lamido sun shirya yaki da Atiku a zaben 2019.
Ankara gown with lace Fela Durotoye National identity card Richest football club in the world How to check Airtel data balance
'Yan sanda sun gano kamfanin kera bindigu a Kudu
34 minutes ago 604 views
Gwamnan Adamawa ya ce yana nan daram a APC bayan ficewar mai gidansa daga jam’iyyar